Senatul a adoptat, luni, o propunere legislativă privind scutirea de impozit pentru persoane aflate în situații speciale. Este vorba despre impozitul pe mijloace de transport.
Proiectul prevedee că sunt scutite de impozit
- persoanele aflate în situaţii speciale (veterani de război, persoane cu dizabilităţi, foşti deţinuţi politici)
- pentru mijloacele de transport cu capacitate cilindrică mai mică sau egală cu 2.000 centimetri cubi.
Propunerea legislativă completează art 469 din Codul fiscal.
Se impune o limită a capacităţii cilindrice pentru mijlocul de transport pentru care contribuabilul alege să beneficieze de scutirea de impozit.
O facilitate fiscală ajungea privilegiu
"Interpretarea în litera legii a dat naştere unor situaţii în care există maşini de lux scutite de impozit, astfel încât o dispoziţie legală, gândită ca o facilitate fiscală, a ajuns să fie un privilegiu.
Această dispoziţie legală există pentru a veni în sprijinul persoanelor vulnerabile şi nu pentru a scuti de impozit proprietarii de maşini de lux", precizează iniţiatorii, potrivit Agerpres.
Propunerea legislativă pentru modificarea art.469 din Legea nr.227/2015 privind Codul fiscal va fi dezbătută de Camera Deputaţilor, for decizional în acest caz.
Urmăriți Alba24.ro și pe Google News
Dacă ți-a plăcut articolul: